EXPEDIENTE IN407A 2019/001-4). AUTORIZACIÓN A UFD DISTRIBUCIÓN ELECTRICIDAD LAT 132 2019/001-4
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Dirección Xeral de Enerxía e Minas (Outros documentos, notificacións e informacións públicas, 18/12/2019)

Primeiro.— O 05.11.2007 a Dirección Xeral de Industria, Enerxía e Minas ditou resolución pola que se autorizou e se aprobou o proxecto de execución da infraestrutura eléctrica, promovida por Unión Fenosa Distribución SA, denominada “LAT 132 kV O Porriño–Frieira II, repotenciación a 220 kV, tramo subestación Atios–apoio nº 12”, no concello do Porriño (expediente IN407A 2007/257-4), que se publicou no Diario Oficial de Galicia do 20/12/2007. Esta infraestrutura eléctrica constitúe a terceira fase do proxecto de conexión a 220 kV entre as subestacións de Atios e Montouto, que foi dividido nas tres fases seguintes: O 07/02/2012 a Dirección Xeral de Industria, Enerxía e Minas ditou resolución pola que se declarou a utilidade pública da infraestrutura eléctrica correspondente ao expediente de referencia (IN407A 2007/257-4), que se publicou no Diario Oficial de Galicia do 06/03/2012. As entidades Red Eléctrica de España SAU e Unión Fenosa Distribución SAU subscribiron un Acordo o 01/03/2017, mediante o cal, Unión Fenosa Distribución SA pon a disposición de Red Eléctrica de España SAU todos os traballos realizados para finalizar a conexión entre a subestación Atios e o apoio nº 12 da citada liña eléctrica. Isto ven derivado de que a liña de transporte de enerxía eléctrica a 220 kV Atios-Montouto pasou a ser propiedade de Red Eléctrica de España SAU, como activo integrado na Rede de Transporte de enerxía eléctrica. Finalmente, o 10.08.2018 a Dirección Xeral de Enerxía e Minas ditou resolución pola que se aceptou a desistencia, presentada conxuntamente por Red Eléctrica de España SAU e Unión Fenosa Distribución SA o 13.07.2018, da autorización administrativa e declaración de utilidade pública da infraestrutura eléctrica denominada “LAT 132 kV O Porriño–Frieira II, repotenciación a 220kV, tramo subestación Atios–apoio nº 12”, no concello do Porriño (expediente IN407A 2007/257-4). Segundo.— O 25/06/2018 a entidade Red Eléctrica de España SAU presentou a solicitude de autorización administrativa previa e de construción, así como declaración de utilidade pública, da infraestrutura eléctrica denominada “LAT 220 kV Atios-Montouto, tramo entre subestación Atios e apoio T-13 existente”. Esta nova solución que promove Red Eléctrica de España SA, que substitúe á prevista na autorización desistida (á que se fai referencia no feito anterior) e que se está a tramitar baixo o número de expediente IN407A 2018/321-4, consiste na construción dun novo tramo que non mantén a traza nin da liña existente a 132 kV nin da liña prevista na autorización desistida. Terceiro.— Tendo en conta o dito no feito anterior, así como o estado de non electrificación do tramo existente entre a subestación de Atios e o apoio nº 12 da liña eléctrica a 132 kV O Porriño–Frieira II, o 07.01.2019 a Xefatura Territorial de Pontevedra da Consellería de Economía, Emprego e Industria (en adiante, xefatura territorial) requiriulle a UFD Distribución Electricidad SA (anteriormente, Unión Fenosa Distribución SA) a presentación da solicitude de autorización administrativa de peche do dito tramo, acompañada do correspondente proxecto de desmantelamento. Cuarto.— O 09.04.2019 a empresa UFD Distribución Electricidad SA, como contestación ao requirimento citado no feito anterior, presentou ante a xefatura territorial a solicitude de autorización para o peche definitivo do tramo comprendido entre a subestación de Atios e o apoio nº 12 da LAT 132 kV O Porriño–Frieira II, acompañada da seguinte documentación técnica: Segundo consta no proxecto presentado, as actuacións para o desmantelamento do tramo comprendido entre a subestación de Atios e o apoio nº 12 da LAT 132 kV O Porriño–Frieira II consistirán en: A xefatura territorial asignoulle á dita solicitude de autorización de peche o número de expediente IN407A 2019/001-4. Quinto.— O 11.04.2019 a xefatura territorial trasladou as separatas técnicas do proxecto de desmantelamento do tramo comprendido entre a subestación de Atios e o apoio nº 12 da LAT 132 kV O Porriño–Frieira II, co obxecto de obter o seu informe ao respecto, ás seguintes entidades titulares de bens ou dereitos afectados polo mesmo: Red Eléctrica de España SAU, Concello do Porriño e Porriñesa de Canteiras SA (POCASA), co seguinte resultado: Sexto.— O 10.06.2019 os servizos técnicos da xefatura territorial emitiron informe no que se conclúe que non se presentan obxeccións ao proxecto técnico presentado para o desmantelamento do tramo comprendido entre a subestación de Atios e o apoio nº 12 da LAT 132 kV O Porriño–Frieira II. Logo de rematar a súa tramitación, o 22.08.2019 a xefatura territorial remitiu o expediente IN407A 2019/001-4 á Dirección Xeral de Enerxía e Minas para que se emita a resolución de autorización administrativa de peche e desmantelamento, de conformidade co disposto no artigo 138 do Real decreto 1995/2000, do 1 de decembro. Sétimo.— O 30.08.2019 a Dirección Xeral de Enerxía e Minas, de conformidade co esixido no artigo 138 do Real decreto 1955/2000, do 1 de decembro, solicitou informe á Comisión Nacional de los Mercados y la Competencia sobre a autorización de peche e desmantelamento do tramo comprendido entre a subestación de Atios e o apoio nº 12 da LAT 132 kV O Porriño–Frieira II. A día de hoxe, o dito organismo non enviou o seu informe. Primeira.— A Dirección Xeral de Enerxía e Minas é competente para resolver este expediente con fundamento no Estatuto de Autonomía de Galicia; no Real decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia en materia de industria, enerxía e minas; no Decreto 132/1982, do 4 de novembro, sobre asunción de competencias en materia de industria, enerxía e minas e a súa asignación á Consellería de Industria, Enerxía e Comercio; no Decreto 135/2017, do 28 de decembro, polo que se establece a estrutura orgánica da Consellería de Economía, Emprego e Industria; e no Decreto 9/2017, do 12 de xaneiro, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia; en relación coa Lei 24/2013, do 26 de decembro, do sector eléctrico; co Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica; e coa Lei 39/2015, do 1 de outubro, do procedemento administrativo común das Administracións públicas; e coa Lei 40/2015, do 1 de outubro, de réxime xurídico do sector público. Segunda.— De acordo co disposto no artigo 53.5 da Lei 24/2013, do 26 de decembro, o peche definitivo das instalacións de distribución de enerxía eléctrica requirirá autorización administrativa previa, cuxo procedemento ven regulado nos artigos 135 a 139 do Real decreto 1955/2000, do 1 de decembro. Terceira.— A retirada da instalación ven recollida no artigo 155 do Real decreto 1955/2000, do 1 de decembro, como unha das causas de extinción da servidume de paso establecida para a execución dunha instalación eléctrica. Cuarta.— No expediente instruído para o efecto cumpríronse os trámites regulamentarios. De acordo co que antecede e no exercicio das competencias que teño atribuídas, 1.—Autorizar o peche e desmantelamento do tramo comprendido entre a subestación de Atios e o apoio nº 12 da LAT 132 kV O Porriño–Frieira II, promovido por UFD Distribución Electricidad SA (expediente IN407A 2019/001-4). 2.—Extinguir a servidume de paso constituída no tramo a desmantelar. Todo isto de acordo coas seguintes condicións: Primeira.— O desmantelamento que se autoriza terá que realizarse de acordo coas especificacións e planos que figuran no proxecto de desmantelamento presentado pola empresa promotora, UFD Distribución Electricidad SA, ao que se fai referencia no feito cuarto. Segunda.— A empresa promotora asegurará o mantemento e a vixilancia correcta das instalacións durante o desmantelamento, co fin de garantir que en todo momento se manteñan as condicións técnicas e de seguridade regulamentarias, debendo cumprir canto establecen o Real decreto 223/2008, do 15 de febreiro, polo que se aproban o Regulamento sobre condicións técnicas e garantías de seguridade en liñas eléctricas de alta tensión e as súas instrucións técnicas complementarias ITC-LAT 01 a 09, e o Real decreto 337/2014, do 9 de maio, polo que se aproban o Regulamento sobre condicións técnicas e garantías de seguridade en instalacións eléctricas de alta tensión e as súas instrucións técnicas complementarias ITC-RAT 01 a 23. Terceira.— En canto aos bens e dereitos afectados polo desmantelamento que se autoriza e adscritos ás distintas entidades titulares dos mesmos, a empresa promotora procederá a realizar as correspondentes afeccións de acordo cos condicionados e informes emitidos por estas. Cuarta.— O prazo para o desmantelamento que se autoriza será de seis meses, contados a partir da data da última autorización administrativa que sexa necesario obter para a execución dos traballos. Unha vez rematado este desmantelamento, a empresa promotora deberá presentar a solicitude de acta de peche ante a xefatura territorial, quen deberá estendela tras as comprobacións técnicas que considere oportunas. Quinta.— A Administración reserva para si o dereito a deixar sen efecto esta autorización por incumprimento das condicións estipuladas, pola facilitación de datos inexactos ou por calquera outra causa legal ou regulamentaria que así o prevexa. Sexta.— Esta autorización outórgase sen prexuízo de terceiros e independentemente das autorizacións, licencias ou permisos de competencia municipal, provincial ou outros necesarios para o desmantelamento autorizado. Contra a presente resolución, que non é definitiva en vía administrativa, poderá interpoñerse recurso de alzada ante o conselleiro de Economía, Emprego e Industria da Xunta de Galicia, no prazo dun mes contado a partir do día seguinte ao da súa notificación, de acordo co disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas, sen prexuízo de que os interesados poidan interpoñer calquera outro recurso que estimen pertinente. Santiago de Compostela, 20 de novembro de 2019 O director xeral de Enerxía e Minas Ángel Bernardo Tahoces